ψαφισματα α εκομισαν θεωροι επιδαυριος νικαρχου φιλοφρων δαρδανου νεοπολιταν εχον επισαμον ζωιδιον ανδρειον. επειδη παρα της πολεως της κωιων αρχιθεωρος παραγενομενος επιδαυριος νικαρχου και θεωροι φιλοφρων δαρδανου και σιμιας τιμασιφωντος ανανεουνται τε την ο[ι]κειοτητα και την ευνοιαν ην εχουσα η πολις η κωιων διατελει προς την πολιν την νεοπολιτων και επαγγελλουσι θυσιαν τωι ασκληπιωι και αγωνα και αξιουσιν το ιερον του ασκληπιου ασυλον παραδεξασθαι τυχηι αγαθηι εδοξε τοις αρχουσι και τη[ι] συνκλητωι και τωι δημωι την τε οικειοτητα και την ευνοιαν την της πολεως της κωιων αποδεξασθαι και την θυσιαν και τον αγωνα του ασκληπιου συναυξειν υπαρχειν δε και το ιερον ασυλον δουναι δε και εις θυσιαν τωι ασκληπιωι μνας τρεις καλεσαι δε τους θεωρους επι ξενια.
Kos Isl. — Asklepieion — decree of Neapolis — 242 BC — Asylieurkunden aus Kos (1952) 20, 11 — SEG 12.378, ll. 1-11
 242 BC 